A BIZOTTSÁG 2002/1530/EK RENDELETE

(2002. augusztus 27.)

az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I., II. és III. mellékletének módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1181/2002/EK bizottsági rendelettel[1] módosított, az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendeletre[2] és különösen annak 6., 7. és 8. cikkére,

mivel:

(1) A 2377/90/EGK rendelettel összhangban minden olyan farmakológiai hatóanyag tekintetében, amelyet a Közösségen belül élelmiszertermelő állatokon történő alkalmazásra szánt állatgyógyászati készítményekben használnak, fokozatosan maradékanyag-határértékeket kell meghatározni.

(2) A maradékanyag-határértékeket azután kell meghatározni, miután az állatgyógyászati készítmények bizottságán belül minden olyan lényeges információt megvizsgáltak, amely az érintett készítmény maradékanyagainak az állati eredetű élelmiszerek fogyasztójával kapcsolatos biztonságára, valamint a maradékanyagoknak az élelmiszerek ipari feldolgozására gyakorolt hatására vonatkozik.

(3) Az állatgyógyászati készítmények állati eredetű élelmiszerekben lévő maradékanyagaira vonatkozó maradékanyag-határértékek megállapítása során pontosan meg kell határozni azokat az állatfajokat, amelyekben a maradékanyagok jelen lehetnek, azokat a szinteket, amelyek a kezelt állatból nyert valamennyi megfelelő testszövetben jelen lehetnek (célszövet), valamint a maradékanyag természetét, amely a maradékanyagok nyomon követése szempontjából fontos (jelző maradékanyag).

(4) Tekintettel arra, hogy bizonyos, élelmiszer-előállítás céljából tartott fajoknál kevés állatgyógyászati készítmény áll rendelkezésre[3], a maximális maradékanyag-határértékeket extrapolációs módszerekkel lehet meghatározni a más fajokra megállapított maximális maradékanyag-határértékekből, szigorúan tudományos alapon.

(5) A megfelelő közösségi joganyagban előírtak szerint a maradékanyagok ellenőrzése céljából a maradékanyag-határértékeket rendszerint a máj vagy a vese célszövetei tekintetében kell megállapítani. A nemzetközi kereskedelemben azonban gyakran eltávolítják a levágott állatok testéből a májat és a vesét, ezért minden esetben meg kell állapítani a maximális maradékanyag-határértékeket az izom- és a zsírszövetekre is.

(6) A tojástermelő szárnyasokon, a tejelő állatokon vagy a mézelő méheken történő felhasználásra szánt állatgyógyászati készítmények esetében a tojás, a tej, illetve a méz tekintetében is maradékanyag-határértékeket kell meghatározni.

(7) A dihidrostreptomicint, a streptomicint és a meloxicamot be kell illeszteni a 2377/90/EGK rendelet I. mellékletébe.

(8) Az azagli-nafarelint és a deslorelin-acetátot be kell illeszteni a 2377/90/EGK rendelet II. mellékletébe.

(9) A tudományos vizsgálatok befejezésének figyelembe vétele érdekében a 2377/90/EGK rendelet III. mellékletében korábban meghatározott ideiglenes maradékanyag-határértékek érvényességi idejét az altrenogestre meg kell hosszabbítani.

(10) Megfelelő időtartamot kell engedélyezni e rendelet hatálybalépése előtt annak érdekében, hogy a tagállamok számára lehetővé tegyék az esetleg szükséges kiigazítások elvégzését az érintett állatgyógyászati készítmények forgalomba hozatalára a 2001/82/EK európai parlamenti és tanácsi irányelvnek[4] megfelelően kiadott engedélyekben azért, hogy figyelembe vegyék e rendelet rendelkezéseit.

(11) Az e rendeletben meghatározott intézkedések összhangban állnak az Állatgyógyászati Készítmények Állandó Bizottságának véleményével,

ELFOGADTA EZT A RENDELETET:

1. cikk

A 2377/90/EGK rendelet I., II. és III. mellékletei a csatolt mellékletben meghatározottak szerint módosulnak.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet a kihirdetését követő 60. naptól kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. augusztus 27-én.

a Bizottság részéről

Erkki LIIKANEN

a Bizottság tagja

MELLÉKLET

A. A 2377/90/EGK rendelet I. melléklete a következőképpen módosul:

1. Fertőzés elleni anyagok

1.2. Antibiotikumok

1.2.10. Aminoglükozidok

Farmakológiai hatóanyag(ok) Jelző maradékanyag Állatfajok Maximális maradékanyag-határértékek Célszövetek Egyéb rendelkezések

"Dihidrostreptomicin Dihidrostreptomicin Szarvasmarhafélék, juhfélék 500 g/kg 500 g/kg 500 g/kg 1 000 g/kg 200 g/kg Izom Zsír Máj Vese Tej

Sertésfélék 500 g/kg 500 g/kg 500 g/kg 1 000 g/kg Izom Bőr és zsír Máj Vese

Streptomicin Streptomicin Szarvasmarhafélék, juhfélék 500 g/kg 500 g/kg 500 g/kg 1 000 g/kg 200 g/kg Izom Zsír Máj Vese Tej

Sertésfélék 500 g/kg 500 g/kg 500 g/kg 1 000 g/kg Izom Bőr és zsír Máj Vese"

4. Gyulladáscsökkentők

4.1 Nem szteroid gyulladáscsökkentők

4.1.3. Enolsav származékok

Farmakológiai hatóanyag(ok) Jelző maradékanyag Állatfajok Maximális maradékanyag-határértékek Célszövetek Egyéb rendelkezések

"Meloxicam Meloxicam Lófélék 20 g/kg 65 g/kg 65 g/kg Izom Máj Vese"

B. A 2377/90/EGK rendelet II. melléklete a következőképpen módosul:

2. Szerves vegyületek

Farmakológiai hatóanyag(ok) Állatfajok Egyéb rendelkezések

"Azagli-nafarelin Lazacfélék Nem használható olyan halaknál, amelyek ikráját emberi fogyasztás céljából feldolgozzák"

Deslorelin-acetát Lófélék

C. A 2377/90/EGK rendelet III. melléklete a következőképpen módosul:

6. A szaporító szervrendszerre ható anyagok

6.1. Progesztogének

Farmakológiai hatóanyag(ok) Jelző maradékanyag Állatfajok Maximális maradékanyag-határértékek Célszövetek Egyéb rendelkezések

"Altrenogest Altrenogest Sertésfélék 3 g/kg 3 g/kg 3 g/kg Bőr és zsír Máj Vese Az ideiglenes határértékek 2005. január 1-jén hatályukat vesztik; csak tenyésztéstechnológiai célokra"

Lófélék 3 g/kg 3 g/kg 3 g/kg Zsír Máj Vese

[1] HL L 172., 2002.7.2., 13. o.

[2] HL L 224., 1990.8.18., 1. o.

[3] A Bizottságnak az Európai Parlamenthez és a Tanácshoz intézett közleménye az állatgyógyászati készítmények rendelkezésre állásáról (COM(2000) 806 végleges).

[4] HL L 311., 2001.11.28., 1. o.